RPF जवानों ने हटाए, मंगलवार को ही PM ने हरी झंडी दिखाई थी
Thiruvananthapuram Kerala Vande Bharat Express केरल में मंगलवार को प्रधानमंत्री नरेंद्र मोदी ने पहली वंदे भारत को हरी झंडी दिखाई थी। ट्रेन के शोरानूर जंक्शन पर पहुंचते ही कांग्रेस कार्यकर्ताओं
केरल में मंगलवार को प्रधानमंत्री नरेंद्र मोदी ने पहली वंदे भारत को हरी झंडी दिखाई थी। ट्रेन के शोरानूर जंक्शन पर पहुंचते ही कांग्रेस कार्यकर्ताओं ने एक बोगी पर पार्टी सांसद वीके श्रीकंदन के पोस्टर लगा दिए। हालांकि वहां मौजूद RPF जवानों ने उन पोस्टर्स को हटा दिए।
मीडिया रिपोर्ट्स के मुताबिक कार्यकर्ताओं के खिलाफ मामला दर्ज कर लिया गया है। ये घटना शाम करीब 5 बजे की है, जब शोरानूर स्टेशन पर ट्रेन के स्वागत के लिए श्रीकंदन और उनके समर्थक मौजूद थे।
भाजपा बोली- सांसद इस तरह का व्यवहार कैसे कर सकते हैं
भाजपा प्रदेश अध्यक्ष ने घटना की निंदा करते हुए आरोप लगाया कि यह सांसद के समर्थकों की हरकत है। उन्होंने कहा कि हैरानी की बात है कि सांसद और उनके कार्यकर्ता इस तरह का गंदा व्यवहार कैसे कर सकते हैं।
श्रीकंदन बोले-भाजपा विवाद पैदा करने की कोशिश कर रही 
कांग्रेस ने इस पर सफाई देते हुए कहा कि किसी भी कार्यकर्ता को ट्रेन पर पोस्टर लगाने के लिए नहीं कहा गया था। वहीं श्रीकंदन ने कहा कि उनकी जानकारी के बिना पोस्टर लगाए गए। स्टेशन पर मौजूद किसी भी कार्यकर्ता के पास कवर या ग्लू नहीं था। उन्होंने कहा कि भाजपा जानबूझकर इससे विवाद पैदा करने की कोशिश कर रही है।
PM ने राज्य की पहली वंदे भारत ट्रेन को सुबह हरी झंडी दिखाई थी
PM ने 11 बजे तिरुवनंतपुरम सेंट्रल रेलवे स्टेशन पहुंच कर तिरुवनंतपुरम-कासरगोड के बीच वंदे भारत एक्सप्रेस ट्रेन को विदा किया था। यह ट्रेन तिरुवनंतपुरम, कोल्लम, कोट्टायम, एर्नाकुलम, त्रिशूर, पलक्कड़, पठानमथिट्टा, मलप्पुरम, कोझिकोड जैसे 11 जिलों को कवर करेगी। PM ने डिंडीगुल-पलानी-पलक्कड़ सेक्शन के रेल इलेक्ट्रिफिकेशन का भी उद्घाटन किया था। पूरी खबर यहां पढ़ें...